proxectonos/corpus_dominio_legal_administrativo_tmp huggingface dataset:
ORDE do 5 de decembro de 2019 pola que se resolve a inscrición de centros bibliotecarios públicos municipais dos concellos Entrimo, Guitiriz, Muras, Muros e San Cristovo de Cea no Rexistro de bibliotecas de Galicia.
Consellería de Cultura e Turismo — III. Outras disposicións — 18/12/2019

O ámbito de actuación da Consellería de Cultura e Turismo responde ao vixente marco institucional de distribución de competencias, configurado basicamente no Estatuto de autonomía de Galicia. Este, no artigo 27.19, establece como competencia exclusiva da Xunta de Galicia o fomento da cultura en Galicia, e, no artigo 32, que corresponde ao Goberno da nosa comunidade autónoma a defensa e promoción dos valores culturais do pobo galego.
De conformidade co Decreto 163/2018, do 13 de decembro, polo que se establece a estrutura orgánica da Consellería de Cultura e Turismo e o Decreto 106/2018, do 4 de outubro, polo que se modifica parcialmente o Decreto 177/2016, do 15 de decembro, polo que se fixa e estrutura orgánica das consellerías da Xunta de Galicia, a Consellería de Cultura e Turismo asume as competencias de promoción e difusión da cultura, para potenciar a imaxe das bibliotecas e o fomento do acceso igualitario á cultura para toda a cidadanía a través da lectura.
Á Consellería de Cultura e Turismo, segundo o establecido na Lei 5/2012, do 15 de xuño, de bibliotecas de Galicia, como órgano de dirección e coordinación do Sistema galego de bibliotecas, correspóndelle xestionar o Rexistro de Bibliotecas de Galicia.
Os concellos de Entrimo, Guitiriz, Muras, Muros e San Cristovo de Cea solicitaron a inscrición no Rexistro de Bibliotecas de Galicia dos seus centros bibliotecarios municipais e os servizos técnicos desta consellería comprobaron que cumpren cos requisitos exixidos no Decreto 41/2001, do 1 de febreiro, de refundición da normativa en materia de bibliotecas.
A proposta do director xeral de Políticas Culturais, no exercicio das facultades que me confire o artigo 3 do Decreto 163/2018, do 13 de decembro, polo que se establece a estrutura orgánica da Consellería de Cultura e Turismo
Aprobar a inscrición dos seguintes servizos bibliotecarios no Rexistro de Bibliotecas de Galicia:
– Biblioteca Pública Municipal de Entrimo.
– Biblioteca Pública Municipal Casa Habanera de Guitiriz.
– Biblioteca Pública Municipal de San Cristovo de Cea.
– Axencia de Lectura Municipal de Esteiro no concello de Muros.
– Axencia de Lectura Municipal de Muras.
Santiago de Compostela, 5 de decembro de 2019
RESOLUCIÓN do 29 de novembro de 2019, da Secretaría Xeral da Emigración, pola que se publican as subvencións concedidas ao abeiro da Resolución do 27 de decembro de 2018 pola que se establecen as bases reguladoras e se convocan as subvencións correspondentes aos programas de actuación en favor das comunidades galegas no exterior para o exercicio 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/12/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 25.1 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I, anexo II e anexo III, por importe igual ou superior a 3.000 €, ao abeiro da seguinte convocatoria:
Resolución do 27 de decembro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2019 (DOG nº 29, do 11 de febreiro de 2019).
Crédito orzamentario: 1.050.000 € con cargo a aplicación 04.30.312C.481.0.- Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran entidades galegas existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola xuventude: fomentar a programación cultural, social e formativa, a acción informativa, divulgativa, edición de publicacións, programas de radio, etc. e a participación da mocidade no funcionamento das entidades galegas do exterior.
– Programa 3. Accións de especial relevancia promovidas por comunidades galegas: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non atendibles polo programa 2, cuxa finalidade é a promoción cultural, social ou económica de Galicia no ámbito en que estea asentada, tales como mostras, feiras, certames, ou efemérides especiais.
Santiago de Compostela, 29 de novembro de 2019
CORRECCIÓN DE ERROS. Resolución do 29 de xullo de 2019, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 18 de marzo de 2019 (Diario Oficial de Galicia número 65, do 3 de abril) pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/12/2019

Advertido erro no anexo da citada resolución, publicada no Diario Oficial de Galicia número 149, do 7 de agosto de 2019, cómpre efectuar a seguinte corrección:
Na páxina 36046, no anexo, onde di:
Debe dicir:
RESOLUCIÓN do 29 de novembro de 2019, da Secretaría Xeral da Emigración, pola que se se publican as subvencións concedidas ao abeiro da Resolución do 27 de decembro de 2018 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás entidades galegas no exterior para o exercicio 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/12/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no Diario Oficial de Galicia as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 25.1 da convocatoria de referencia, en consecuencia,
Ordenar a publicación no Diario Oficial de Galicia das subvencións concedidas ás entidades galegas no exterior que figuran no anexo I e no anexo II, por importe igual ou superior a 3.000 €, ao abeiro da seguinte convocatoria
Resolución do 27 de decembro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás entidades galegas no exterior para o exercicio 2019 (DOG núm. 29, do 11 de febreiro de 2019).
Crédito orzamentario: 575.000 € con cargo a aplicación 04.30.312C.781.0, Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para obras de ampliación, reforma, rehabilitación e conservación das súas instalacións e/ou do seu patrimonio cultural. Contribuír ao financiamento dos gastos derivados dos investimentos que realicen nas obras de ampliación, reforma, rehabilitación, conservación e restauración, destinadas á mellora das súas instalacións e/o patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 29 de novembro de 2019
EXTRACTO da Orde do 17 de decembro de 2019 pola que se procede á segunda convocatoria das subvencións para o financiamento das accións formativas con compromiso de contratación en unidades formativas das empresas para os exercicios 2020-2021 (código de procedemento TR301P) e á primeira convocatoria dos incentivos á contratación vinculados (código de procedemento TR349X) para o exercicio 2020.
Consellería de Economía, Emprego e Industria — III. Outras disposicións — 23/12/2019

BDNS (Identif.): 487457.
De conformidade co previsto na Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias as empresas, calquera que sexa a forma xurídica que adopten, e as agrupacións temporais de empresas que presenten solicitude conxunta, mediante un convenio que acredite a correspondente agrupación.
Segundo.
Obxecto
Esta orde ten por obxecto proceder á convocatoria pública de subvencións, no ámbito da Comunidade Autónoma de Galicia, para o financiamento das accións formativas para o emprego con compromiso de contratación en unidades formativas nas empresas e da actividade laboral asociada, dirixidas ás persoas traballadoras desempregadas, a través dos seguintes programas:
a) Programa de financiamento de accións formativas con compromiso de contratación inmediata (TR301P). Trátase dunha nova orde de convocatoria, en réxime de concorrencia competitiva.
b) Programa de incentivos á actividade laboral vinculada ás accións formativas con compromiso de contratación inmediata (TR349X). Trátase das bases reguladoras do programa.
Terceiro.
Bases reguladoras
Orde do 13 de agosto de 2019 pola que se establecen as bases reguladoras para o período 2019-2021 e se procede á primeira convocatoria das subvencións para o financiamento das accións formativas con compromiso de contratación en unidades formativas das empresas, para os exercicios 2019-2020 (código de procedemento TR301P), e se establecen as bases do Programa de incentivos á actividade laboral vinculada ás accións formativas con compromiso de contratación inmediata para os exercicios 2020-2021 (código de procedementoTR349X).
Cuarto.
Importe
Quinto.
Prazo de presentación das solicitudes
O prazo para presentar as solicitudes das axudas correspondentes ao Programa de financiamento de accións formativas con compromiso de contratación inmediata (procedemento TR301P) será dun mes a partir do día seguinte ao da publicación da presente convocatoria no
Diario Oficial de Galicia
.
No caso das axudas correspondentes ao Programa de incentivos á actividade laboral vinculada ás accións formativas con compromiso de contratación inmediata (procedemento TR349X), o prazo de presentación virá determinado en cada convocatoria anual dos incentivos.
Santiago de Compostela, 17 de decembro de 2019
EXTRACTO da Resolución do 12 de decembro de 2019 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante o ano 2020 e se procede á súa convocatoria (código de procedemento TU981B).
Axencia Turismo de Galicia — III. Outras disposicións — 23/12/2019

BDNS (Identif.): 487300.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Beneficiarias
Poderán ser beneficiarias das bolsas as persoas que reúnan os requisitos previstos no artigo 5 das bases reguladoras.
Segundo. Obxecto e réxime
Esta resolución ten por obxecto aprobar as bases reguladoras, que se inclúen como anexo I, polas que se rexerá a concesión, en réxime de concorrencia competitiva, de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante o ano 2020 (código de procedemento TU981B).
Terceiro. Bases reguladoras
Resolución do 12 de decembro de 2019 pola que se regulan as bases para a concesión de bolsas de formación práctica en mercados emisores mediante a realización de prácticas de especialización en oficinas de turismo en mercados emisores durante o ano 2020 e se procede á súa convocatoria (código de procedemento TU981B).
Cuarto. Importe
A Axencia Turismo de Galicia financiará estas bolsas con cargo ás aplicacións orzamentarias 11.A2.761A.480.0 (223.791,50 €) e 11.A2.761A.484.0 (cotas da Seguridade Social 647,60 €) dos orzamentos xerais da Comunidade Autónoma de Galicia para o ano 2020. A contía máxima prevista será de douscentos vinte e oito mil catrocentos trinta e nove euros con dez céntimos (228.439,10 €).
A dotación económica das bolsas será a que se indica no seguinte cadro:
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Sexto. Pagamento
O primeiro pagamento será do 20 % do importe total da bolsa, e realizarase unha vez que a persoa bolseira estea incorporada efectivamente ao seu destino; os dous pagamentos seguintes serán o 35 %, respectivamente. O cuarto pagamento será o 10 % da bolsa, unha vez finalizadas as prácticas.
Santiago de Compostela, 12 de decembro de 2019
DECRETO 158/2019, do 5 de decembro, polo que se aproba o cambio de titularidade a prol do Concello de Barro da estrada provincial EP-0505 N-550-Igrexa de Perdecanai.
Consellería de Infraestruturas e Mobilidade — III. Outras disposicións — 23/12/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O 17 de outubro de 2017, a Deputación Provincial de Pontevedra e o Concello de Barro asinaron un convenio para levar a cabo a execución do proxecto de pavimentación e dotación de servizos na EP-0505 N-550-Igrexa de Perdecanai (Barro). Neste convenio, unha vez rematadas as obras, o concello debe solicitar a transferencia do vial, de conformidade co establecido na Lei 8/2013, do 28 de xuño, de estradas de Galicia.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día cinco de decembro de dous mil dezanove,
Artigo 1
Aprobar o cambio de titularidade a prol do Concello de Barro de:
– Treito de 1.210 m de lonxitude da estrada provincial EP-0505 N-550-Igrexa de Perdecanai (Barro).
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Barro deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndelle ao Concello de Barro, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o da día seguinte ao da súa publicación no Diario Oficial de Galicia.
Santiago de Compostela, cinco de decembro de dous mil dezanove
CORRECCIÓN DE ERROS. Resolución do 26 de novembro de 2019 pola que se modifica a Resolución do 2 de agosto de 2019 pola que se dá publicidade ao acordo do Consello de Dirección que aproba as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para os anos 2019 e 2020 en réxime de concorrencia non competitiva (código de procedemento IG638A).
Instituto Galego de Promoción Económica — III. Outras disposicións — 02/12/2019

Advertido erro na dita resolución, publicada no
Diario Oficial de Galicia
número 228, do venres 29 de novembro de 2019, cómpre efectuar a seguinte corrección:
Na páxina 51178, onde di: «Artigo 1. Ampliar ata o 31 de decembro de 2019 o prazo de presentación de solicitudes....», debe dicir: «Artigo 1. Ampliar ata o 30 de decembro de 2019 o prazo de presentación de solicitudes....».
ORDE do 27 de novembro de 2019 pola que se amplía a dotación orzamentaria da Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
Consellería do Medio Rural — III. Outras disposicións — 03/12/2019

A Orde do 28 de decembro de 2018, publicada no
Diario Oficial de Galicia
núm. 28, do 8 de febreiro de 2019, establecen as bases reguladoras das axudas aos plans de reestruturación e reconversión da viña en Galicia e procede á súa convocatoria para o ano 2019 (código de procedemento MR446A).
O artigo 31 da Orde do 28 de decembro de 2018 establece que o financiamento das axudas procede do Fondo Europeo Agrícola de Garantía (Feaga) e efectuarase con cargo á aplicación orzamentaria dos orzamentos da Comunidade Autónoma de Galicia 14.03.713C 772.1, cun importe de douscentos trinta mil euros (230.000 €) para o ano 2019, de seiscentos trinta mil euros (630.000 €) para o ano 2020, e de cincocentos corenta mil euros (540.000 €) para o ano 2021. En total, un millón catrocentos mil euros (1.400.000 €).
No dito artigo 31 recóllese a posibilidade de incrementar a dotación orzamentaria segundo se establece no artigo 31 da Lei 9/2007, do 13 de xuño, de subvención de Galicia.
Co obxecto de poder amparar o maior número de solicitudes, e posto que a dotación inicial resulta insuficiente, tramítase o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas subvencións dada a existencia de incorporación de crédito no mesmo programa.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación da dotación orzamentaria
1. Amplíase a dotación orzamentaria determinada na Orde do 28 de decembro de 2018 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2019.
2. O incremento da dotación orzamentaria será de 121.414,68 € na anualidade 2019, consignados na aplicación orzamentaria 14.04.713C 772.1.
Unha vez efectuado este incremento, o importe da dotación orzamentaria da aplicación ascenderá a 1.521.414,68 €, repartidos en 351.414,68 €, no ano 2019; 630.000 €, no ano 2020 e 540.000 €, no ano 2021.
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de novembro de 2019
ORDE do 26 de novembro de 2019 pola que fai pública a ampliación da dotación orzamentaria para a concesión das axudas establecidas na Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019 (códigos de procedemento TR356A e TR356C).
Consellería de Economía, Emprego e Industria — III. Outras disposicións — 04/12/2019

Mediante a Orde do 1 de abril de 2019 establecéronse as bases reguladoras para a concesión, en réxime de concorrencia non competitiva, das axudas ás empresas de inserción laboral (EIL) e ás súas entidades promotoras e convocáronse para o ano 2019 (
Diario Oficial de Galicia
núm. 78, do 24 de abril).
O artigo 4 da orde establecía que se podería ampliar a contía máxima dos créditos dispoñibles para esta convocatoria.
O incremento do crédito, conforme o establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, está condicionado á declaración de dispoñibilidade do crédito como consecuencia dunha xeración, ampliación, ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de remanentes doutras convocatorias do mesmo servizo e programa, así como de créditos incorporados do exercicio anterior en programas do mesmo servizo, e, coa finalidade de atender as solicitudes presentadas e o máximo número de persoas destinatarias finais posible, cómpre ampliar o crédito destas axudas.
Por todo o exposto e no uso das facultades que me foron conferidas,
Artigo 1.
Ampliación do crédito orzamentario
Amplíase o crédito consignado no artigo 61.1 para os programas I e II da Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019, na contía de 157.240,68 euros.
Artigo 2.
Prazo de solicitudes
Esta modificación non afecta o prazo establecido na referida orde para a presentación de solicitudes.
Disposición derradeira única.
Entrada en vigor
Esta orde entrará en vigor ao día seguinte ao da súa publicación no
Diario Oficial de Galicia.
Santiago de Compostela, 26 de novembro de 2019
ORDE do 26 de novembro de 2019 pola que se fai pública a ampliación da dotación orzamentaria para a concesión das axudas establecidas no programa III da Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade e se procede á súa convocatoria para as anualidades 2018-2019 (código de procedemento TR341M).
Consellería de Economía, Emprego e Industria — III. Outras disposicións — 04/12/2019

A Orde do 13 de agosto de 2018 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade e se procede á súa convocatoria para as anualidades 2018-2019 (DOG núm. 167, do 3 de setembro), establece no seu artigo 2.5 que se poderá ampliar a contía máxima dos créditos dispoñibles e que o incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de incorporacións de crédito de fondos finalistas do Estado incluídos en programas do mesmo servizo, e coa finalidade de facer chegar as axudas ao custo salarial (programa III) ao maior número posible de centros especiais de emprego, conforme o establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, parece conveniente ampliar os créditos consignados no artigo 50.1 da Orde do 13 de agosto de 2018 que convoca as axudas para as anualidades 2018-2019.
Por todo o exposto, e no uso das facultades que me foron conferidas,
Artigo 1. Ampliación do crédito orzamentario
Amplíase o crédito consignado no artigo 50.1 da Orde do 13 de agosto de 2018 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade e se procede á súa convocatoria para as anualidades 2018-2019, para o programa III de axudas ao mantemento do custo salarial das persoas con discapacidade.
O crédito amplíase na seguinte aplicación orzamentaria:
Artigo 3. Prazo de solicitudes
Esta modificación non afecta o prazo establecido na referida orde para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de novembro de 2019
RESOLUCIÓN do 11 de decembro de 2019, da Dirección Xeral de Políticas Culturais, para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2019 en réxime de non concorrencia.
Consellería de Cultura e Turismo — III. Outras disposicións — 20/12/2019

Logo de ver as solicitudes de axudas destinadas a facilitar a participación das galerías de arte, que desenvolvan a súa actividade no ámbito da Comunidade Autónoma de Galicia, en feiras e eventos do sector que teñan lugar no ano 2019 fóra da comunidade, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; no Decreto 11/2009, do 8 de xaneiro, polo que se aproba o regulamento da citada lei e no Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia, a suma total das axudas ascende a corenta a seis mil euros (46.000 €), logo do incremento do crédito orzamentario por concorreren os supostos previstos no artigo 31.2 da Lei 9/2007, do 13 de xuño, de subvencións de Galicia, que se librarán con cargo á aplicación 11.20.432B.770.0 dos orzamentos xerais da Comunidade Autónoma de Galicia para o 2019.
Segundo os criterios sinalados no artigo 10 da Orde do 2 de outubro de 2019, pola que se establecen as bases reguladoras,
Conceder as axudas, polas contías que se indican, ás galerías que se relacionan no anexo que se xunta, ordenadas por orde de entrada das solicitudes, segundo os requisitos establecidos no artigo 9.2, e publicalas no
Diario Oficial de Galicia
segundo o establecido no artigo 10 da orde.
As galerías subvencionadas a que fai referencia esta resolución quedan obrigadas a achegar a documentación xustificativa segundo o procedemento indicado no artigo 14 da orde de convocatoria e quedarán suxeitas ás obrigas recollidas no artigo 11 da Lei 9/2007, do 13 de xuño, de subvencións de Galicia.
Conforme o artigo 10 da orde, a publicación desta resolución na páxina web oficial da Consellería de Cultura e Turismo (https://www.cultura.gal) substituirá a notificación persoal e producirá os mesmos efectos.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses, contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, este deberá resolverse antes de poder interpoñer o contencioso-administrativo.
Santiago de Compostela, 11 de decembro de 2019
RESOLUCIÓN do 9 de decembro de 2019 pola que se concede o XXI Premio Elías Valiña para distinguir o labor revitalizador dos valores propios dos Camiños de Santiago, así como a mención especial.
Consellería de Cultura e Turismo — III. Outras disposicións — 20/12/2019

Á vista da proposta da Dirección Xeral de Patrimonio Cultural, sobre a convocatoria do Premio Elías Valiña 2019, pola Orde do 10 de setembro de 2019, para distinguir o labor revitalizador dos valores propios dos Camiños de Santiago, e estando conforme con esta en todos os seus termos,
Conceder, de xeito compartido, o Premio Elías Valiña 2019, para distinguir o labor revitalizador dos valores propios dos Camiños de Santiago, dotado cunha contía económica de 10.000 euros con cargo á aplicación orzamentaria 11.30.433A.781.0, que figura dotada no vixente orzamento de gastos da Comunidade Autónoma de Galicia, ás seguintes entidades:
Asociación Jacobea de Almería, Camino Mozárabe.
Les Amis du Chemin de Saint Jacques Pyrénées Atlantiques.
Facer a mención especial, prevista no artigo 2.1 da orde da convocatoria, a Antolín de Cela Pérez.
Santiago de Compostela, 9 de decembro de 2019